Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: A 20/1999. (VI. 25.) AB határozatban az Alkotmánybíróság megállapította, hogy a szexuális irányultság alapján
Paragraph Index: 577

A 20/1999. (VI. 25.) AB határozatban az Alkotmánybíróság megállapította, hogy a szexuális irányultság alapján történõ megkülönböztetés az Alkotmány 70/A. § (1) bekezdésében megjelölt „egyéb helyzet” szerinti különbségtétel. Megítélésénél azt kell vizsgálni, hogy van-e a megkülönböztetésnek „tárgyilagos mérlegelés szerint ésszerû oka”. A vizsgált esetben ilyen okot az Alkotmánybíróság nem talált. Álláspontja szerint nem indokolható ésszerûen a különnemû testvérek közötti fajtalanság és az azonos nemû testvérek közötti fajtalanság eltérõ büntetõjogi megítélése. Nem igazolható az sem, hogy eltérõ lenne ezek társadalomra veszélyessége. (ABH 1999, 159., 163.) III. Az indítványok az alábbiak szerint megalapozottak: Az Alkotmánybíróság álláspontja szerint a Btk. 199. §-a sérti az Alkotmány 70/A. § (1) bekezdését, mert objektív ismérvek alapján nem igazolható, így önkényes megkülönböztetést tesz a szexuális irányultság szerint az olyan 18 éven felüli személyek között, akik 14—18 év közötti személyekkel beleegyezésen alapuló szexuális kapcsolatot létesítenek. Ugyancsak az Alkotmány 70/A. § (1) bekezdésének sérelme miatt alkotmányellenes a Btk. 200. §-a. Nincs a tárgyilagos mérlegelés szerint ésszerû oka annak, hogy a szemérem elleni erõszakot és a természet elleni fajtalanságot elkövetõk cselekményét — önmagában a szexuális irányultságuk alapján — a törvényhozó különbözõ bûncselekménynek minõsítse, továbbá annak sem, hogy a cselekmény büntetendõségének magánindítványhoz kötését eltérõen szabályozza.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes